Fredag skydes Images festivalen i gang i Karoinelund i Aalborg, hvor kunstnere fra hele verden udstiller og optræder.

Otte dage med musik og kunst starter fredag, hvor Images festivalen starter i Karolinelund i Aalborg. Det er primært kunstnere fra udviklingslande, der optræder og udstiller i det gamle tivoli. Festivalen har temaet "Occupy Utopia", og i løbet af de otte dage, den varer, omdannes Karolinelund til en utopia-by, som kunstnerne skal "besætte" med deres kunst. Udover musikalske optrædener, kan man blandt andet opleve ghanesisk ligkistekunst. Det lyder måske dystert, men det er farverige og kunstneriske kister, de besøgende kan få at se. de to kunstnere laver blandt andet ligkister udformet som legoklodser. Samtidig skydes den kommunale valgkamp så småpt i gang, når filmplakatkunstnere fra Bangladesh maler de to borgmesterkandidater Thomas Kastrup-Larsen (Soc. Dem.) Og Tina Frech Nielsen (Venstre) i bedste bollywood-stil. Der er også dansk islæt i Images Festivalen. Fredag aften kl. 21.30 kan man opleve det danske dj-kollektiv Den Sorte Skole på scenen i Karolinelund. Festivalen varer indtil 7. september.